Document ID: 31980R2940

ΚΑΝΟΝΙΣΜΟΣ (ΕΟΚ) αριθ. 2940/80 ΤΗΣ ΕΠΙΤΡΟΠΗΣ της 13ης Νοεμβρίου 1980 περί τροποποιήσεως του κανονισμού (ΕΟΚ) αριθ. 1963/79 που καθορίζει τις λεπτομέρειες εφαρμογής της επιστροφής κατά την παραγωγή για τα ελαιόλαδα που χρησιμοποιούνται στην παρασκευή ορισμένων κονσερβών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1917/80(2),
τον κανονισμό αριθ. 2749/78 του Συμβουλίου της 23ης Νοεμβρίου 1978 περί των συναλλαγών λιπαρών ουσιών μεταξύ της Κοινότητος και της Ελλάδος(3),
τον κανονισμό (ΕΟΚ) αριθ. 591/79 του Συμβουλίου της 26ης Μαρτίου 1979 που προβλέπει τους γενικούς κανόνες τους σχετικούς με την επιστροφή κατά την παραγωγή για τα ελαιόλαδα που χρησιμοποιούνται για την παρασκευή ορισμένων κονσερβών(4), και ιδίως το άρθρο 9,
Εκτιμώντας:
ότι τα άρθρα 4 παράγραφος 1 και 5 παράγραφος 2 του κανονισμού (ΕΟΚ) αριθ. 591/79 προβλέπουν ότι το παραγόμενο στην Κοινότητα και χρησιμοποιούμενο για την παρασκευή κονσερβών ελαιόλαδο απολαύει επιστροφής κατά την παραγωγή, που προσαυξάνεται κατά ποσό ίσο με την ενίσχυση στην κατανάλωση που ισχύει την ημέρα θέσεως σε εφαρμογή της επιστροφής-
ότι το ελαιόλαδο κοινοτικής καταγωγής που χρησιμοποιείται στην παρασκευή των κονσερβών και αγοράζεται από τους κατασκευαστές σε συσκευασίες καθαρού περιεχομένου ίσου ή κατωτέρου των 5 λίτρων, έχει τύχει ενισχύσεως στην κατανάλωση που προβλέπεται από το άρθρο 11 του κανονισμού αριθ. 136/66/ΕΟΚ- ότι ως εκ τούτου μόνο το ελαιόλαδο που παράγεται στην Κοινότητα και αγοράζεται χύδην από τους κατασκευαστές κονσερβών δύναται να απολαύει του ποσού της επιστροφής στην παραγωγή, που προβλέπεται στα άρθρα 4 παράγραφος 1, και 5 παράγραφος 2 του κανονισμού (ΕΟΚ) αριθ. 591/79- ότι επιβάλλεται να τροποποιηθεί κατάλληλαοκανονισμός(ΕΟΚ)αριθ. 1963/79(5)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1963/79 τροποποιείται ως εξής:
1. Στο άρθρο 1, το σημείο α) αντικαθίσταται από το ακόλουθο κείμενο:
"α) ποσότητα ελαιολάδου, κατανεμόμενη αναλόγως της καταγωγής και της παρουσιάσεως, που εισήλθε στην επιχείρηση-"
2. Προστίθεται το ακόλουθο άρθρο 9α:
"Άρθρο 9α
Για τον υπολογισμό του ποσού της επιστροφής, οι διατάξεις του άρθρου 4 παράγραφος 1 δεύτερο εδάφιο ή του άρθρου 5 παράγραφος 2 του κανονισμού (ΕΟΚ) αριθ. 591/79 εφαρμόζονται μόνον εφ' όσον το σχετικό Κράτος Μέλος διαπιστώσει ότι το χρησιμοποιούμενο στην παραγωγή των κονσερβών ελαιόλαδο έχει παραχθεί στην Κοινότητα και έχει αγορασθεί χύδην από τον κατασκευαστή.
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 13 Νοεμβρίου 1980.

Labels: 17
6